Lietuvos ir Salvadoro santykiai

Lietuvos ir Salvadoro santykiai – dvišaliai tarptautiniai santykiai tarp Lietuvos ir Salvadoro.
Tarpukariu diplomatinių santykių užmegzta nebuvo, nors ryšių būta.  Diplomatiniai santykiai tarp dviejų valstybių užmegzti tik 1999 m. spalio 15 d.

Diplomatiniai santykiai užmegzti 1999 m. spalio 15 d., nors Salvadoras Lietuvos nepriklausomybę pripažino 1992 m. rugsėjo 25 d.

Lietuvoje 2022 m. pradžioje gyveno 7 Salvadoro piliečiai.

Abi šalys yra Jungtinių Tautų narės. Nemažai bendradarbiauta Lietuvos ir Salvadoro pirmininkavimo Demokratijų bendrijai metu. Lietuva Salvadore akredituotos ambasados neturi, o Lietuvai yra akredituota Salvadoro ambasada Švedijoje. Salvadoro sostinėje San Salvadore veikia Lietuvos garbės konsulatas.

 Santykių istorija 

 Ankstyvieji kontaktai 
Manoma, kad pirmasis lietuvis iš LDK į Salvadorą atvykti galėjo dar pačioje XVIII a. pab. Lietuvio pavardė buvo Pacas ir jo palikuonys yra išsaugoję šią pavardę.Descendants of Lithuanian nobility run big coffee business in El Salvador (Lithuania Tribune)

Tarpukariu tarp valstybių diplomatiniai santykiai neužmegzti.  Mažai žinoma apie tarpvalstybinius santykius šiuo laikotarpiu. 1931–1932 m. Lietuvos prezidentas Antanas Smetona į įvairias pasaulio šalis siuntė draugystės palaikymo raštus. Vienas dokumentas buvo skirtas tuometiniam Salvadoro vadovui, tačiau po 1931 m. gruodžio peversmo Salvadore (ar žudynių prieš protestuotojus 1932 m. sausį) Lietuvos diplomatai JAV sulaikė dokumentą ir grąžino Lietuvai.DIPLOMATIJOS ISTORIJA GRĮŽO Į LIETUVĄ („Lietuvos žinios“, 2008 03 14, Nr.59, p.2)

Tikėtina, kad po Antrojo pasaulinio karo į Salvadorą buvo perkelta keletas lietuvių pabėgėlių. Lietuvą okupavus SSRS Salvadoras palaikė ryšius su Lietuvos diplomatinėmis atstovybėmis ir netiesiogiai bei neoficialiai išreikšdamas pritarimą Baltijos valstybių aneksijos nepripažinimui, laikėsi tyliosios nepripažinimo politikos. 1949 m. palaikė Baltijos valstybių klausimo kėlimą Jungtinėse Tautose, nors šis klausimas taip ir liko neiškeltas.

 Santykiai po 1991 m. 
Diplomatiniai santykiai tarp valstybių užmegzti tik 1999 m. spalio 15 d., praėjus daugiau nei devyneriems metams po Lietuvos nepriklausomybės paskelbimo ir aštuoneriems metams po pilietinio karo Salvadore pabaigos.

1999 m. Lietuva, Salvadoras ir dar 15 pasaulio valstybių buvo įkūrusi Demokratjos bendriją, besiremiančią JT chartija ir Visuotine žmogaus teisių deklaracija. Šios organizacijos tikslas buvo pasauliniu mastu stiprinti ir gilinti demokratiją.Demokratų bendrijos trejetas ragina Birmą/Mianmarą nutraukti žmogaus teisių pažeidimus (Lietuvos Respublikos užsienio reikalų ministerija)

2002 m. Salvadoras Lietuvai akreditavo pirmąjį ambasadorių.

2004 m. Jungtinių Tautų (JT) Generalinės asamblėjos 59-ojoje sesijos paraštėse Niujorke (JAV) įvyko abiejų šalių užsienio reikalų ministrų (Antano Valionio ir Fransisko Laineso susitikimas.UR ministras Niujorke dalyvavo dvišaliuose susitikimuose su Tuniso, Kolumbijos, Salvadoro ir JAV atstovais (Lietuvos Respublikos užsienio reikalų ministerija)

2014 m. Lietuvos garbės konsulu Salvadore paskirtas verslininkas iš Lietuvos Didžiosios Kunigaikštystės didikų Pacų giminės kilęs Fernandas Alfredas Pasas DiasasFernandas Alfredas Pasas Diasas.Viceministras M. Adomėnas susitiko su naująja Salvadoro ambasadore Lietuvai (Lietuvos Respublikos užsienio reikalų ministerija) 2015 m. liepos 21-26 d. Viceministras Andrius Krivas su darbo vizitu lankosi San Salvadore (Lietuvos Respublikos užsienio reikalų ministerija) Salvadore viešėjo Lietuvos užsienio reikalų viceministras Andrius Krivas, kur dalyvavo iškilmingai atidarant Lietuvos garbės konsulatą San Salvadoro San Fransisko kolonijos kvartale liepos 22 dieną. Renginyje taip pat dalyvavo Salvadoro užsienio reikalų, integracijos ir ekonomikos skatinimo viceministras Karlosas Alfredas Kastaneda Maganja, su kuriuo tą pačią dieną susitiko Andrius Krivas. Be konsulato atidarymo viceministras Andrus Krivas dalyvavo Salvadore vykstančioje Demokratijų bendrijos ministrų konferencijoje (2013–2015 m. Salvadoras šiai organizacijai pirmininkavo).Atidarytas Lietuvos garbės konsulatas Salvadore (Lietuvos Respublikos užsienio reikalų ministerija)  Konferencijos metu Lietuvos viceministras moderavo diskusiją „Moterų dalyvavimas politikoje“, susitikimuose su kitu valstybių ministerijos atstovais paprašė paramos lyčių studijų ir šeimos istorijos profesorės, Vilniaus universiteto Lyčių studijų centro direktorės Dalios Leinartės kandidatūrai kitąmet vyksiančiuose rinkimuose į Moterų diskriminacijos panaikinimo komitetą.Viceministras Salvadore aptarė moterų dalyvavimą politikoje (Lietuvos Respublikos užsienio reikalų ministerija) 

 Švietimo, mokslo ir technologiniai mainai ir kultūrinis bendradarbiavimas 
Į lietuvių kalbą išverstas ir 1964 m. išleistas Chosė Marijos Peraltos Lagoso romanas „Balandės mirtis“, išversta Salvadoro Salasaro Arujės apsakymų.Salvadoro literatūra – Visuotinė lietuvių enciklopedija (vle.lt)

2016 m. Salvadore apsilankė lietuvių kelionių žurnalistai Martynas Starkus ir Vytaras Radzevičius ir įspūdžius nufilmavo „Starkaus ir Radzevičiaus kelionės“ dokumentikos vienuoliktajame sezone pavadinimu „Karibų ratai“.

 Ekonominiai santykiai 
2013 m. spalio 1 d. įsigaliojo ES ir Salvadoro laisvosios prekybos režimas, palengvinantis dvišalę prekybą.Spalį įsigalioja ES ir Kosta Rikos bei Salvadoro laisvosios prekybos režimas (Lietuvos Respublikos užsienio reikalų ministerija) Nepaisant to, prekybos apimtys tarp šalių yra nedidelės. 2018 m. duomenimis, prekybos apyvarta tarp Lietuvos ir Salvadoro siekė 247,6 tūkst. eurų.

Prekybos balanse dominuoja eksportas iš Lietuvos į Salvadorą.

 Eksportas sudaro 218,3 tūkst. eur.
 Importas sudaro 29,3 tūkst. eurų.

 Metai  2016  2017  2018 Eksportas į Salvadorą (tūkst. eur.) 112,3  10,7  218,3 Importas iš Salvadoro (tūkst. eur.) 76,7  51,7  29,3

Pilietiniai mainai
 Metai  2016Migracijos metraštis 2016 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Salvadoro piliečių skaičius Lietuvoje 1  1  2  7

 Pasiuntinių ir ambasadorių sąrašas 

 Pasiuntiniai Lietuvai 
Sąrašas yra nepilnas
 2002–2004 m. pirmasis Salvadoro ambasadorius Lietuvai buvo Bironas Fernandas Lariosas Lopesas (rezidavo Stokholme)
 nuo 2005 m. – Martinas Albertas Rivera Gomesas (rezidavo Stokholme)
 nuo 2020 m. – Patrisija Natali Godines Agijon (reziduoja Stokholme)Nathaly Godínez Aguillón es la nueva embajadora de El Salvador en Suecia, países nórdicos y bálticos (Diario la Huella, ispanų k.)

 Pasiuntiniai Salvadorui 
Lietuva nėra akreditavusi ambasadoriaus Salvadorui.

 Šaltiniai 

 Literatūra 


 Nuorodos 
 Salvadoras | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Salvadoras